

R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA TOMPOJEVCI**

A. G. Matoša 9, 32238 Tompojevci

**OPĆINSKI NAČELNIK**

KLASA: 024-03/24-02/03

URBROJ: 2196-26-03-24-3

Tompojevci, 26.06.2024.

Na temelju odredbe članka 20. stavka 1. Zakona o zaštiti prijavitelja nepravilnosti (Narodne novine broj 46/22) i odredbi članka 17. i 18. Pravilnika o postupku unutarnjeg prijavljivanja nepravilnosti i postupku imenovanja povjerljive osobe i njezina zamjenika u Općini Tompojevci („Službeni vjesnik“ Vukovarsko-srijemske županije broj 07/24), Općinski načelnik Općine Tompojevci, dana 26. lipnja 2024. godine, donosi

**O D L U K U**

**o imenovanju povjerljive osobe i zamjenika povjerljive osobe**

**za unutarnje prijavljivanje nepravilnosti**

Članak 1.

Ovom Odlukom imenuju se povjerljiva osoba i zamjenik povjerljive osobe za unutarnje prijavljivanje nepravilnosti u Općini Tompojevci i to:

* Melita Bitunjac, povjerljiva osoba za unutarnje prijavljivanje nepravilnosti,
* Kata Cvitković, zamjenik povjerljive osobe za unutarnje prijavljivanje nepravilnosti.

Članak 2.

Povjerljiva osoba i zamjenik povjerljive osobe za unutarnje prijavljivanje nepravilnosti u Općini Tompojevci imenuju se na prijedlog Općinskog načelnika obzirom da nije zaprimljen niti jedan prijedlog za imenovanje upućen od strane službenika i namještenika Općine Tompojevci, u roku koji je propisan Pozivom za dostavu prijedloga za imenovanje.

Članak 3.

Povjerljiva osoba i zamjenik povjerljive osobe imenuju se uz njihovu pisanu suglasnost.

Članak 4.

Povjerljiva osoba za unutarnje prijavljivanje nepravilnosti je dužna:

* zaprimiti prijavu nepravilnosti i potvrditi primitak prijave u roku od sedam dana od dana primitka,
* bez odgode poduzeti radnje iz svoje nadležnosti potrebne za zaštitu prijavitelja nepravilnosti,
* poduzeti radnje radi ispitivanja nepravilnosti i dostaviti prijavitelju povratnu informaciju o prijavi u pravilu u roku od 30 dana, ali ne duljem od 90 dana od dana potvrde o primitku prijave ili ako potvrda nije poslana prijavitelju, nakon proteka sedam dana od dana podnošenja prijave,
* bez odgode prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s poslodavcem,
* bez odgode pisanim putem obavijestiti prijavitelja nepravilnosti o ishodu ispitivanja prijave,
* pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama i ishodu postupanja u roku od 30 dana od dana odlučivanja o prijavi,
* čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno posebnom zakonu
* pružiti jasne i lako dostupne informacije o postupcima za podnošenje prijave nadležnom tijelu za vanjsko prijavljivanje i, prema potrebi, institucijama, tijelima, uredima ili agencijama Europske unije nadležnim za postupanje po sadržaju prijave nepravilnosti.

Članak 5.

Povjerljiva osoba i njezin zamjenik moraju svoje dužnosti obavljati zakonito i savjesno i ne smiju zlouporabiti svoje ovlasti na štetu prijavitelja nepravilnosti.

Članak 6.

Službeni kontakt podaci povjerljive osobe za unutarnje prijavljivanje nepravilnosti su:

* e-mail: [pisarnica@opcina-tompojevci.hr](mailto:pisarnica@opcina-tompojevci.hr)
* tel: 032/ 514-184.

Službeni kontakt podaci zamjenika povjerljive osobe za unutarnje prijavljivanje nepravilnosti su:

* e-mail: [procelnik@opcina-tompojevci.hr](mailto:procelnik@opcina-tompojevci.hr)
* tel: 032/514-184.

Članak 7.

Ova Odluka stupa na snagu danom donošenja, a objavit će se u „Službenom vjesniku“ Vukovarsko-srijemske županije i internet stranici Općine Tompojevci [www.opcina-tompojevci.hr](http://www.opcina-tompojevci.hr). .

OPĆINSKI NAČELNIK

Milan Grubač